CELEX: 32020D0971
Language: fi
Date: 2017-11-20 00:00:00
Title: Neuvoston päätös (Euratom) 2020/971, annettu 20 päivänä marraskuuta 2017, hyväksynnän antamisesta Euroopan komissiolle Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen tekemiseen Euroopan atomienergiayhteisön puolesta

7.7.2020   
               
               
                  FI
               
               
                  Euroopan unionin virallinen lehti
               
               
                  L 215/1
               
            
         NEUVOSTON PÄÄTÖS (Euratom) 2020/971,
         annettu 20 päivänä marraskuuta 2017,
         hyväksynnän antamisesta Euroopan komissiolle Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen tekemiseen Euroopan atomienergiayhteisön puolesta
         EUROOPAN UNIONIN NEUVOSTO, joka
         ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
         ottaa huomioon Euroopan komission suosituksen,
         sekä katsoo seuraavaa:
         
                     (1)
                  
                  
                     Neuvosto valtuutti 29 päivänä syyskuuta 2015 komission ja unionin ulkoasioiden ja turvallisuuspolitiikan korkean edustajan aloittamaan neuvottelut Armenian tasavallan kanssa tehtävästä puitesopimuksesta.
                  
               
                     (2)
                  
                  
                     Kyseiset neuvottelut on saatu menestyksekkäästi päätökseen ja Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välinen kokonaisvaltainen ja tehostettu kumppanuussopimus, jäljempänä ’sopimus’, parafoitiin 21 päivänä maaliskuuta 2017.
                  
               
                     (3)
                  
                  
                     Sopimus allekirjoitetaan unionin puolesta ja sitä sovelletaan väliaikaisesti sen 385 artiklan mukaisesti ennen sen myöhempää voimaantuloa.
                  
               
                     (4)
                  
                  
                     Sopimuksen soveltamisalaan kuuluu myös Euroopan atomienergiayhteisön toimivaltaan kuuluvia asioita.
                  
               
                     (5)
                  
                  
                     Sopimuksen allekirjoittamiseen ja tekemiseen sovelletaan Euroopan unionista tehdyn sopimuksen ja Euroopan unionin toiminnasta tehdyn sopimuksen soveltamisalaan kuuluvien kysymysten osalta erillistä menettelyä.
                  
               
                     (6)
                  
                  
                     Sopimus olisi sen vuoksi tehtävä myös Euroopan atomienergiayhteisön puolesta Euroopan atomienergiayhteisön perustamissopimuksen soveltamisalaan kuuluvien asioiden osalta.
                  
               
                     (7)
                  
                  
                     Euroopan atomienergiayhteisön perustamissopimuksen 102 artiklan mukaan sopimus ei voi tulla Euroopan atomienergiayhteisön osalta voimaan ennen kuin jäsenvaltiot ovat ilmoittaneet Euroopan komissiolle, että sopimusta sovelletaan kunkin jäsenvaltion kansallisen lainsäädännön mukaisesti.
                  
               
                     (8)
                  
                  
                     Euroopan komissiolle olisi annettava Euroopan atomienergiayhteisön toimivaltaan kuuluvien asioiden osalta hyväksyntä sopimuksen tekemiseen Euroopan atomienergiayhteisön puolesta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään se, että Euroopan komissio tekee Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen Euroopan atomienergiayhteisön puolesta, sen väliaikainen soveltaminen mukaan luettuna (1).
         
         
            2 artikla
            Tämä päätös tulee voimaan sitä päivää seuraavana päivänä, jona se hyväksytään.
         
         
            Tehty Brysselissä 20 päivänä marraskuuta 2017.
            
               
                  Neuvoston puolesta
               
               
                  Puheenjohtaja
               
               M. REPS
            
         
         
            (1)  Sopimus liitetään sen allekirjoittamista koskevaan neuvoston päätökseen.